Hyns-horn Padarn

Yth esa'n Hyns-horn Padarn hyns-horn kledhrennow kul yn Gwynedd, Kembra. Devnydhyes o rag an karyans a legh dhyworth an Mengleudh Dinorwik ogas dhe Lannberis dhe'n porth y'n Velinhyli. An hyns-horn a bonyas dhyworth hweljiow an mengleudh dhe Gilfach Ddu ha devnydhya kledhrennow a'n geyj 4' 0" (1,219 mm). 

 Istori 
An hyns-horn a ygeris avel hyns-tram a dhevnydhyas mergh dhe denna an wagonow yn 1824. Y hwrug ev mos ha bos hyns-horn yn 1843 gans an komendyans a jynnow-ethen, yth esa va an kensa hyns-horn mengleudh dhe dhevnydhya jynnow-ethen.

An hyns-horn a dhegeas yn 1961 ha lyftyes o an kledhrennow yntra mis Me 1962 ha mis Hwevror 1963. Rann an hyns-horn o eylygerys yn 1971 avel an Hyns-horn Lynn Padarn a bon a-hys glann Lynn Padarn.

 Wagonow Karyans 
Nas goynt an hyns-horn o'y wagonow karyans. An kerri-ma o wagonow plat 4' 0" (1,219 mm) geyj gans dew lergh kettuel 1' 10 ¾" (578 mm) warnedhans i. Kargyes war an wagonow karyans o wagonow legh kargys a'n geyj 1' 10 ¾" (578 mm) o devnydhyes war hyns-horn pervedhek an mengleudh. Y hwylli pub wagon karyans karya peswar wagon legh dhe Borth Dinorwik y'n Velinhyli, le mayth yth esens i diskargyes dre blen-golder 2 dros-hys (610 mm) a ledyas dhe'n porth.

 Jynnow an hyns-horn 

HanowByldyorEhenDedhyasHwelniverMerkyansowFire QueenHorlock and Company0-4-0 tender1848Dennys yn-mes yn 1886, gwithys dhe'n Gwithti Hyns-horn Kastell Penrhyn dhe Gastell PenrhynJenny LindHorlock and Company0-4-0 tender1848Dennys yn-mes y'n 1880ow, skrappyes.DinorwicHunslet0-6-0T1882302Skrappyes yn 1963PandoraHunslet0-6-0T1886410Eylhenwelys Amalthea yn 1909. Skrappyes 1963VelinheliHunslet0-6-0T1895631Didaklys rag ewnans meur yn 1953, rann vrassa a'y rannow skrappyes yn 1963HardyHardy Motors Ltd.4wPM1925954Skrappyes yn 1963

 Galeri a'n Hyns-horn Padarn 

Klass:Balweyth
Klass:Hensi-horn yn Kembra